Tun Dr. **Mahathir bin Mohamad**, nado en Alor Setar o 10 de xullo de 1925 é un médico e político malaisiano, cuarto e sétimo primeiro ministro de Malaisia e deputado electo do Parlamento de Malaisia pola circunscrición de Langkawi en Kedah. A súa carreira política esténdese por máis de setenta anos dende que se uniu á acabada de formar Organización Nacional dos Malaios Unidos (UMNO) en 1946, antes de formar o seu propio partido, o Partido Indíxena Unido de Malaisia (PPBM) en 2016.

Traxectoria
-----------

Nado e criado en Alor Setar, Kedah, Mahathir sobresaíu na escola e converteuse en médico. Afiliouse á UMNO antes de entrar no parlamento en 1964. Serviu como deputado antes de perder o seu escano e posteriormente inimizouse co primeiro ministro Tunku Abdul Rahman e foi expulsado do partido. Cando Abdul Rahman renunciu ao ser substituído por Abdul Razak Hussein en 1970, Mahathir volveu a incorporarse á UMNO e ao Parlamento, e foi ascendido ao Gabinete. En 1976 converteuse en viceprimeiro ministro e en 1981 xurou o cargo de primeiro ministro trala renuncia do seu predecesor, Hussein Onn.

Durante o seu mandato como primeiro ministro, Malaisia experimentou un período de rápida modernización e crecemento económico, e o seu goberno iniciou unha serie de audaces proxectos de infraestruturas. Mahathir foi unha figura política dominante, baixo o seu liderado, a coalición Barisan Nasional gañou cinco eleccións federais consecutivas e defendeu con éxito o dominio da UMNO antes rivais destacados. Como primeiro ministro, foi un defensor do desenvolvemento do terceiro mundo e un prominente activista internacional.

Mahathir renunciou o 31 de outubro de 2003, sendo o xefe de goberno malaisio con máis anos no cargo. Non obstante, mantívose como unha figura política activa logo do seu retiro. O seu fillo Mukhriz Mahathir foi Menteri Besar (gobernador) do estado de Kedah entre 2013 e 2016. Co paso do tempo, Mahathir converteuse nun crítico estridente do seu sucesor escollido persoalmente, Abdullah Ahmad Badawi, en 2006, e máis tarde Najib Razak en 2015. Tan só dous anos despois da súa renuncia, o Barisan Nasional comezou a experimentar fortes debacles electorais que levaron á perda da maioría de dous terzos en 2008 e a unha derrota por voto popular en 2013 ante a coalición Pakatan Rakyat, dirixida por Anwar Ibrahim, conservando o goberno unicamente grazas ao *gerrymandering*. Como rexeitamento ás accións da UMNO ao continuar a apoiar ao goberno de Razak a pesar do escándalo que rodeaba a organización Malaysia Development Berhad, Mahathir abandonou o partido o 29 de xaneiro de 2016, sendo seguido por un enorme continxente de políticos oficialistas, entre os que destacaban o seu fillo Mukhriz e o antigo viceprimeiro ministro Muhyiddin Yassin.

O 9 de setembro do mesmo ano anunciou a súa volta á primeira plana política e fundou o Partido Indíxena Unido de Malaisia (PPBM), aprobado ese mesmo día polo Rexistro de Sociedades (RoS). O partido uniuse á coalición opositora Pakatan Harapan (PH) que estaba liderada polo seu antigo aliado que el mesmo enviara a prisión en 1998, Anwar Ibrahim. Estando este novamente encarcerado dende 2015, Mahathir foi elixido o 8 de xaneiro de 2018 como candidato a primeiro ministro da coalición nas eleccións federais de 2018 en substitución de Ibrahim, coa promesa de procurar a súa liberación e entregarlle o cargo nun ou en dous anos. A campaña electoral foi dura e caracterizouse por unha serie de insultos persoais entre Najib e Mahathir, que culminou cunha sorprendente e histórica derrota do primeiro ministro e unha maioría absoluta do Pakatan Harapan. Mahathir asumiu o cargo o día seguinte, 10 de maio de 2018. Con case 93 anos no momento do seu xuramento converteuse no político de máis idade en ocupar o cargo de primeiro ministro, o primeiro en Malaisia que ocupa o cargo en dúas ocasións non consecutivas e o primeiro goberno alleo á UMNO na historia do país. En febreiro de 2020 anunciou a súa dimisión e o 1 de marzo deixou o cargo sendo substituído por Muhyiddin Yassin.

Notas
-----

1. ↑  Profile of Mahathir Mohamad
2. ↑  It's official, Dr M is Malaysia's seventh PM... and the world's oldest
3. ↑  Abdul Rahman, Tunku (setembro de 1969). *May 13 – Before and After*. Kuala Lumpur: Penerbitan Utusan Melayu. pp. 117–121.
4. ↑  Kaos Jr. Joseph (4 de abril de 2015). "Dr M past his quiet stage, asks Najib to step down". *The Star (Malaisia)*. Consultado o 7 de agosto de 2015.
5. ↑  "Dr Mahathir quits Umno, again". *The Star Online*. 19 de febreiro de 2016. Consultado o 15 de outubro de 2016.
6. ↑  "Dr Mahathir’s new party officially registered". *Free Malaysia Today FMT News*. 9 de setembro de 2016. Arquivado dende o orixinal o 15 de outubro de 2016. Consultado o 15 de outubro de 2016.
7. ↑  "Malaysia gets new PM, Muhyiddin Yassin, after week of turmoil". *BBC* (en inglés). 1 de marzo de 2020. Consultado o 2 de marzo de 2020.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Mahathir bin Mohamad Modificar a ligazón no Wikidata*** |

### Ligazóns externas

* Dr Mahathir Mohamad's Blog (Launched May 2008)
* BBC Profile: Mahathir Mohamad
* Biografía por CIDOB (en español)
* Mahathir hospitalised after heart attack Arquivado 05 de xaneiro de 2010 en Wayback Machine.
* Turkish Daily News, from Mahathir's final days in office
* Islam the Misunderstood Religion by Dr. Mahathir Mohamad
* Perdana Leadership Foundation website on Malaysia’s past Prime Ministers.
* BBC News: Mahathir in his own words
* BBC News: In Pictures: Mahathir steps down
* BBC News: Malaysia defends speech on Jews
* Asiaweek: Al Gore's rebuke of APEC host Mahathir Arquivado 21 de novembro de 2007 en Wayback Machine.
* Text of Dr Mahathir's speech to the OIC on 16 October 2003
* Dr M slams Pak Lah but BN leaders rally behind the PM Arquivado 05 de novembro de 2012 en Wayback Machine.

|  |  |
| --- | --- |
| Control de autoridades | 
* Wd: Q181383
* WorldCat
* VIAF: 98026483
* BIBSYS: 1009672
* BNB: ID
* BNF: 145788396
* BRE: 2195485
* CiNii: DA02900476
* DeutscheBio: 118930060
* EBID: ID
* EGAXA: vtls002810740
* FAST: 72697
* GEC: 0253151
* GND: 118930060
* IMDb: nm4504250
* ISNI: 0000 0001 1000 4388
* LCCN: n81054017
* MusicBrainz: ID
* Munzinger: 00000014763
* NDL: 00448520
* NKC: xx0030012
* NLA: 35322294
* NTA: 072382864
* SUDOC: 092036813
* TMDb: 2407935

 |